เรื่องร้องเรียน: ในซอยปรีดีพนมยงค์ 2 มีร้านค้าขายของยื่นออกมาบนถนน มีรถเข็นขายของบนถนน และมีมอเตอร์ไซค์จอดข้างทางตลอดเส้นทางทั้งสองข้างทาง ผู้คนต้องเดินลงไปบนนถนน เสี่ยงอันตรายรถเฉี่ยวชน และทำให้รถยนต์และมอเตอร์ไซค์สัญจรไปมาลำบากด้วยเช่นกันค่ะ
การดำเนินการของเจ้าหน้าที่: เจ้าหน้าที่สายตรวจเทศกิจได้ดำเนินการกวดขันการตั้งวางอุปกรณ์การค้าในลักษณะกีดขวางทางสัญจรบนผิวจราจรและได้สั่งห้ามไม่ให้ตั้งวางอุปกรณ์การค้ากีดขวางทางสัญจรโดยเด็ดขาดหากฝ่าฝืนจักดำเนินการตามอำนาจหน้าที่ทั้งนี้เจ้าหน้าที่จักตรวจตรากวดขันอย่างต่อเนื่องต่อไป
ความเห็นของผู้แจ้ง: สภาพยังเหมือนเดิม ไม่มีอะไรเปลี่ยนแปลง ร้านยังขายของเลยมาบนถนน มีกระทั่งร้านที่วางถังแก๊ซตรงฝาท่อน้ำทิ้ง เอาของวางทับฝาท่อน้ำทิ้งเพื่อตั้งร้าน มอเตอร์ไซค์ก็ยังจอดบนถนน รถยนต์ต้องขับหลบมอเตอร์ไซค์ที่จอดอยู่ คนก็ต้องเดินบนถนน ต้องคอยหลบรถ สัญจรลำบากทั้งรถทั้งคน รวมถึงอันตรายอีกด้วยค่ะ
พื้นที่: แขวงพระโขนงเหนือ เขตวัฒนา กรุงเทพมหานคร